Rahvusvaheline konverents "Draama ühendab inimesi: kool ja kogukond" ootab ettekandeid. 3-päevane konverents toimub 9.-11. novembril 2017 Kohtla-Järvel ja saab teoks TÜ Viljandi Kultuuriakadeemia ja Kohtla-Järve Järve gümnaasiumi koostöös.
Konverentsi "Draama ühendab inimesi: kool ja kogukond" eesmärgiks on koondada draamaalast teavet, vahendada uurimusi erinevatelt sihtgruppidelt, jagada näiteid ja parimaid praktikaid teatri- ja draamarakendustest hariduses, noorsootöös ja kogukonnas.
Konverentsil otsitakse vastuseid küsimustele:
- Millega ja kellega töötatakse maailmas rakendusteatri kaudu?
- Kuidas töötavad draamavõtted ettevõtluses, huvitegevuses, innovatsioonis, koolitunnis?
- Kuidas kasutada kunstimeetodeid mitmekultuurilises keskkonnas, kooli ja kogukonna liitmiseks?
- Milline on rakendusteatri uurimispotentsiaal ja kuidas seda hinnata?
Märksõnad: rakendusteater, rakendusdraama, draamapedagoogika, draamameetodid, kunstimeetodid, kunstipõhised praktikad
Kutsume teatri- ja draamapraktikuid, teatriuurijaid ja üliõpilasi konverentsil üles astuma ettekannete, töötubade ja esitluste/etendustega konverentsi teisel päeval ehk 10. novembril Kohtla-Järve kultuurikeskuses.
Oodatud on ettekanded ja esitlused pikkusega 20 minutit
Töötoad ja etendused pikkusega 45 min ja 1,5 tundi
Kandideerimiseks vaja esitada töö lühikirjeldus ehk abstrakt pikkusega vähemalt 200 sõna
Töö esitada PDF failis koos andmetega autori(te) kohta
e-mailil email@example.com
Esitamise tähtaeg on 1. oktoober 2017